94.
 Съгласно член 378 от Регламента за капиталовите изисквания, репо сделките, сделките за предоставяне или получаване на заем в ценни книжа или стоки във връзка с дългови инструменти, инструменти на собствения капитал, валута и стоки, не са обект на риск във връзка със сетълмента/доставката. Обърнете внимание обаче, че за дериватите и сделките с удължен сетълмент, по които не е извършен сетълмент след договорените дати за доставка, въпреки всичко се прилагат капиталовите изисквания за риск във връзка със сетълмента/доставката, определени в член 378 от Регламента за капиталовите изисквания.
 95.
 В случай на сделки, по които не е извършен сетълмент след договорената дата за доставка, институциите изчисляват ценовата разлика, във връзка с която са изложени на риск. Това е разликата между договорената цена на сетълмент за съответния дългов или капиталов инструмент, валута или стока и неговата/ нейната текуща пазарна стойност, когато тази разлика може да доведе до загуба за институцията.
 96.
 Институциите умножават тази ценова разлика по съответния коефициент от таблица 1 по член 378 от Регламента за капиталовите изисквания, за да определят съответните капиталови изисквания.
 97.
 Съгласно член 92, параграф 4, буква б), капиталовите изисквания за риск във връзка със сетълмента/доставката се умножават по 12.5, за да се изчисли размера на рисковата експозиция.
 98.
 Обърнете внимание, че капиталовите изисквания за свободни доставки, предвидени в член 379 от Регламента за капиталовите изисквания, не попадат в обхвата на образец CR SETT; те се отчитат в образците за кредитен риск (CR SA, CR IRB).
 3.6.2. Указания относно конкретни позиции
 Колони
 010
 СДЕЛКИ, НЕУРЕДЕНИ НА ДОГОВОРЕНАТА ЦЕНА
 Съгласно член 378 от Регламента за капиталовите изисквания, институциите отчитат в тази колона 010 сделките, по които не е извършен сетълмент след договорената дата за доставка на съответните договорени цени на сетълмент.
 Всички сделки, по които не е извършен сетълмент, се включват в тази колона 010, независимо дали по тях има печалба или загуба след договорената дата на сетълмента.
 020
 ЕКСПОЗИЦИЯ КЪМ ЦЕНОВА РАЗЛИКА ПОРАДИ СДЕЛКИ, ПО КОИТО НЕ Е ИЗВЪРШЕН СЕТЪЛМЕНТ
 Съгласно член 378 от Регламента за капиталовите изисквания, институциите отчитат в колона 020 ценовата разлика между договорената цена на сетълмент за съответния дългов инструмент,инструмент на собствения капитал, валута или стоки и тяхната текуща пазарна стойност, когато тази разлика може да доведе до загуба за институцията.
 Само сделки, по които не е извършен сетълмент и по които е отчетена загуба след договорената дата на сетълмента, се отчитат в колона 020.
 030
 КАПИТАЛОВИ ИЗИСКВАНИЯ
 Институциите отчитат в колона 030 капиталовите изисквания, изчислени съгласно член 378 от Регламента за капиталовите изисквания.
 040
 ОБЩ РАЗМЕР НА ЕКСПОЗИЦИИТЕ КЪМ РИСК ВЪВ ВРЪЗКА СЪС СЕТЪЛМЕНТА
 Съгласно член 92, параграф 4, буква б) от Регламента за капиталовите изисквания, институциите умножават капиталовите си изисквания, отчетени в колона 030 по 12,5, за да получат размера на експозицията към риск във връзка със сетълмента.
 Редове
 010
 Общ размер на сделките в банковия портфейл, по които не е извършен сетълмент
 Институциите отчитат на ред 010 общата информация относно риска във връзка със сетълмента/доставката за позиции в банковия портфейл, (в съответствие с член 92, параграф 3, буква в),